
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 102 

26 Αυγούστου 2015 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Κατεπείγουσες ρυθμίσεις για την ομαλή λειτουργία 
των Οργανισμών Τοπικής Αυτοδιοίκησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης να επιλυθούν άμεσα ζητήματα 
ομαλής λειτουργίας των Οργανισμών Τοπικής Αυτοδι¬ 
οίκησης, που αντιμετωπίζουν προβλήματα είτε λόγω 
μη ισοσκέλισης και έγκρισης του προϋπολογισμού τους 
για το τρέχον οικονομικό έτος είτε λόγω προβλημάτων 
στη στελέχωση συγκεκριμένων υπηρεσιών αυτών, ώστε 
να διασφαλιστεί η συνεχής και απρόσκοπτη παροχή 
των βασικών υπηρεσιών των Ο.Τ.Α. προς τους πολίτες. 

3. Τη σχετική πρόταση του Υπουργικού Συμβουλίου, 
αποφασίζουμε: 

Αρθρο 1 

Υποχρεωτικές δαπάνες και διάρκεια ισχύος 
του προϋπολογισμού των δήμων 

1. Οι περιπτώσεις δ' και η' της παρ. 1 του άρθρου 158 
του Ν. 3463/2006 (Α' 114) αντικαθίστανται και προστίθε¬ 
ται τελευταία περίπτωση ιζ', ως ακολούθως: 

«δ) Η γραφική ύλη, τα έντυπα και τα βιβλία των υπη¬ 
ρεσιών, κάθε είδους καύσιμο και ελαιολιπαντικό, τα 
ανταλλακτικά και η συντήρηση των μηχανημάτων και 
των οχημάτων, η κατανάλωση ηλεκτρικής ενέργειας, 
φυσικού αερίου και ύδρευσης, καθώς και τα τέλη ταχυ¬ 
δρομικών και τηλεπικοινωνιακών υπηρεσιών.» 

«η) Τα έξοδα υποχρεωτικής από το νόμο ασφάλισης 
των οχημάτων και των τελών κυκλοφορίας και διοδίων.» 

«ιζ) Τα υλικά και το κόστος επισκευής βλαβών στο 
οδικό δίκτυο και στο δίκτυο ύδρευσης, αποχέτευσης, 
άρδευσης και ηλεκτροφωτισμού, η επισκευή του εξο¬ 
πλισμού των σχολείων, των παιδικών σταθμών και των 
παιδικών χαρών και η εν γένει συντήρηση αυτών, καθώς 
και οι δαπάνες για την προστασία του περιβάλλοντος 
και την πολιτική προστασία.» 

2. Το πρώτο εδάφιο της παρ. 1 του άρθρου 160 του 
Ν. 3463/2006 αντικαθίσταται ως ακολούθως: 

«1. Ώσπου να αρχίσει να ισχύει ο νέος προϋπολογισμός, 
και πάντως όχι αργότερα από το τέλος Μαρτίου του 


επόμενου οικονομικού έτους, ισχύει ο προϋπολογισμός 
του έτους που έχει λήξει, κατά παρέκκλιση κάθε άλ¬ 
λης γενικής ή ειδικής διάταξης, για την είσπραξη κάθε 
είδους εσόδου και για τη διενέργεια και την πληρωμή 
μόνον:...». 

3. Η προθεσμία του άρθρου 73 του Ν. 4331/2015 (Α' 69) 
παρατείνεται κατά δύο μήνες από την ημέρα λήξης της. 

Άρθρο 2 
Δάνεια ΟΤΑ 

Στην παρ. 1 του άρθρου 43 του Ν. 4325/2015 (Α' 47), 
προστίθενται δύο τελευταία εδάφια ως εξής: 

«Το προς συνομολόγηση δάνειο δύναται να καλύπτει 
το σύνολο του ποσού που υπολείπεται για την ισοσκέ- 
λιση του προϋπολογισμού, ή μέρος αυτού, ανάλογα με 
την πιστοληπτική ικανότητα του δανειολήπτη. Η σχετική 
απόφαση του δημοτικού ή περιφερειακού συμβουλίου 
λαμβάνεται με την απόλυτη πλειοψηφία του συνόλου 
των μελών του, ανεξαρτήτως του ύψους ποσού του εν 
λόγω δανείου.» 

Άρθρο 3 

Αναδρομική ισχύς συμβάσεων 
Ιδιωτικού Δικαίου Ορισμένου Χρόνου 

Στο τέλος της παρ. 9 του άρθρου 1 του Ν. 4038/2012 
(Α' 14), όπως ισχύει, προστίθεται εδάφιο ως εξής: 

«Ειδικώς για τις πράξεις πρόσληψης και ανανέωσης 
των συμβάσεων εργασίας ιδιωτικού δικαίου ορισμένου 
χρόνου των Ο.Τ.Α. για τις οποίες προβλέπεται από τις 
κείμενες διατάξεις δυνατότητα ανανέωσης, οι πράξεις 
αυτές ισχύουν από την ημερομηνία πρόσληψης ή λήξης 
της ανανεούμενης σύμβασης, αντίστοιχα». 

Άρθρο 4 

Σχολικές Καθαρίστριες - Δημοτικές Κατασκηνώσεις 

1. Η περίπτωση γ' της παραγράφου 1 του άρθρου 18 
του Ν. 3870/2010 (Α' 138), όπως ισχύει, αντικαθίσταται 
ως εξής: 

«γ. αα) Οι συμβάσεις μίσθωσης έργου της παρ. 5 του 
άρθρου 113 του Ν. 1892/1990 (Α' 101), όπως ισχύει, κα¬ 
ταρτίζονται για τα διδακτικά έτη 2010-2011, 2011-2012, 
2012-2013, 2013-2014, 2014-2015 και 2015-2016 σύμφωνα 
με τις ρυθμίσεις των διατάξεων αυτών. 

ββ) Από την έναρξη του διδακτικού έτους 2016-2017 και 
εφόσον οι ανάγκες των δήμων για τον καθαρισμό των 

σχολικών μονάδων δεν καλύπτονται από το υπάρχον 
προσωπικό, μπορεί να καλυφθούν με συμβάσεις, που 
καταρτίζονται από τους οικείους δήμους, σύμφωνα με 
την κείμενη νομοθεσία. 

γγ) Για το κόστος της απασχόλησης με συμβάσεις του 
προσωπικού του προηγούμενου εδαφίου, για το διδακτι¬ 
κό έτος 2016-2017 και εφεξής εγγράφεται ειδική πίστω¬ 
ση στον προϋπολογισμό του Υπουργείου Εσωτερικών, 
η οποία κατανέμεται, με απόφαση του Υπουργού, κατ’ 
αναλογία στους οικείους δήμους. Μέχρι το ανωτέρω 
διδακτικό έτος εξακολουθεί να εφαρμόζεται η παρά¬ 
γραφος 5 του άρθρου 113 του Ν. 1892/1990, όπως ισχύει». 

2. Στην παρ. 2 του άρθρου 41 του Ν. 4325/2015 (Α' 47), 
μετά τη λέξη «πυρασφάλεια» προστίθεται η φράση «στις 
δημοτικές κατασκηνώσεις». 

Άρθρο 5 

Ο προβλεπόμενος, σύμφωνα με το άρθρο 278 του 
Ν. 3852/2010 (Α' 87), έλεγχος για τις δημόσιες συμβάσεις 
μεταφοράς μαθητών, βάσει του ισχύοντος θεσμικού 
πλαισίου δημοσίων συμβάσεων, ποσού ύψους άνω των 
200.000 € και χωρίς ανώτατο όριο διενεργείται από τον 
Επίτροπο του Ελεγκτικού Συνεδρίου που είναι αρμόδιος 
για τον προληπτικό έλεγχο των δαπανών του μεγαλύ¬ 


τερου Δήμου της Περιφερειακής Ενότητας στην οποία 
αφορά η σύμβαση μεταφοράς μαθητών. 

Αρθρο 6 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 26 Αυγούστου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΔΡΑΓΑΣΑΚΗΣ, ΝΙΚΟΛΑΟΣ ΒΟΥΤΣΗΣ, ΓΕΩΡΓΙΟΣ ΣΤΑΘΑΚΗΣ, ΠΑΝΑΓΙΩΤΗΣ 
ΣΚΟΥΡΛΕΤΗΣ, ΝΙΚΟΛΑΟΣ ΚΟΤΖΙΑΣ, ΓΕΩΡΓΙΟΣ ΚΑΤΡΟΥΓΚΑΛΟΣ, ΠΑΝΑΓΙΩΤΗΣ 
ΚΟΥΡΟΥΜΠΛΗΣ, ΝΙΚΟΛΑΟΣ ΠΑΠΠΑΣ, ΑΛΕΞΑΝΔΡΟΣ ΦΛΑΜΠΟΥΡΑΡΗΣ, ΧΡΙΣΤΟΦΟΡΟΣ 
ΒΕΡΝΑΡΔΑΚΗΣ, ΑΝΑΣΤΑΣΙΑ ΧΡΙΣΤΟΔΟΥΛΟΠΟΥΛΟΥ, ΕΛΕΝΑ ΚΟΥΝΤΟΥΡΑ, ΧΡΗΣΤΟΣ 
ΣΠΙΡΤΖΗΣ, ΝΙΚΟΛΑΟΣ ΞΥΔΑΚΗΣ, ΚΩΝΣΤΑΝΤΙΝΟΣ ΦΩΤΑΚΗΣ, ΙΩΑΝΝΗΣ ΤΣΙΡΩΝΗΣ, 
ΕΥΑΓΓΕΛΟΣ ΑΠΟΣΤΟΛΟΥ, ΑΘΑΝΑΣΙΑ ΑΝΑΓΝΟΣΤΟΠΟΥΛΟΥ, ΤΡΥΦΩΝ ΑΛΕΞΙΑΔΗΣ, 
ΔΗΜΗΤΡΙΟΣ ΜΑΡΔΑΣ, ΘΕΑΝΩ ΦΩΤΙΟΥ, ΟΥΡΑΝΙΑ ΑΝΤΩΝΟΠΟΥΛΟΥ, ΑΝΔΡΕΑΣ 
ΞΑΝΘΟΣ. 

